pythainlp/thai_wikipedia_clean_20230101 huggingface dataset:
รายชื่อสถานีรถไฟใต้ดินปักกิ่ง ที่เปิดให้บริการในปัจจุบัน มีจำนวน 227 สถานี ถ้านับรวมสถานีเปลี่ยนเส้นทาง จะมี 270 สถานี ในจำนวน 17 เส้นทาง
โกลด์และสตาร์ดัสต์
วันสมโภชนักบุญทั้งหลาย
วันสมโภชนักบุญทั้งหลาย  เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์
คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้
นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน
ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609
สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4
พันธุศาสตร์ประชากร
พันธุศาสตร์ประชากรคือการศึกษาเกี่ยวกับการกระจายและการเปลี่ยนแปลงของความถี่ของอัลลีลในประชากร ภายใต้ผลของกระบวนการทางวิวัฒนาการทั้ง 4 กระบวนการ ได้แก่ การคัดเลือกโดยธรรมชาติ ความไม่แน่นอนทางพันธุกรรม การกลายพันธุ์ และ การถ่ายเทเคลื่อนย้ายยีน
รีจัส
รีจัส (อังกฤษ: Regus) เป็นบริษัทชั้นนำระหว่างประเทศที่ดำเนินธุรกิจเกี่ยวกับสำนักงาน ออฟฟิศสำเร็จรูปให้เช่า ห้องประชุม ห้องรับรองทางธุรกิจ (Business Lounge) และมีเครือข่ายห้องประชุมทางวิดีโอที่ใหญ่ที่สุดในโลก รีจัส กรุ๊ป นำเสนอวิธีในการทำงานแบบใหม่ไม่ว่าจะเป็นจากบ้าน ระหว่างทาง หรือจากในสำนักงานของรีจัส และมีสาขาอยู่ทั่วโลก มีสาขาในไทยภายใต้ชื่อ บริษัท รีจัส เซ็นเตอร์ (ประเทศไทย) จำกัด
พ.ศ. 2532 Mark Dixon นักลงทุนชาวอังกฤษเดินทางไปทำธุรกิจในบรัสเซล และเห็นว่าเมืองนี้ยังขาดพื้นที่ออฟฟิศสำหรับนักธุรกิจที่เดินทางอยู่เสมอ ทำให้ต้องนั่งทำงานในโรงแรม เมื่อเล็งเห็นความจำเป็นในการหาออฟฟิศที่ได้รับการดูแลด้วยพนักงาน และสามารถให้บริษัทต่างๆมาใช้ได้อย่างยืดหยุ่น จึงได้ก่อตั้งบิสซิเนสเซ็นเตอร์แห่งแรก ณ กรุงบรัสเซล ประเทศเบลเยียม
พ.ศ. 2537 รีจัสได้เข้าสู่ละตินอเมริกาด้วยการเปิดตัวบิสซิเนสเซ็นเตอร์ในเซาเปาโล และในปี 2542 ในกรุงปักกิ่ง ภูมิภาคเอเชีย
พ.ศ. 2541 รีจัสเปิดดำเนินการในประเทศสหรัฐอเมริกา
พ.ศ. 2543 รีจัสจดทะเบียนในตลาดหลักทรัพย์ โดยมีการเสนอขายหุ้นในตลาดหลักทรัพย์ลอนดอน
พ.ศ. 2544 รีจัสซื้อกิจการ Stratis Business Centers เครือข่ายบิสซิเนสเซ็นเตอร์แบบเฟรนไชส์ และขยายตัวในตลาดสหรัฐอเมริกา
พ.ศ. 2545 บริษัทได้ขายหุ้น 58% ของธุรกิจในสหราชอาณาจักรให้กับบริษัท Rex 2002 Limited
พ.ศ. 2546 รีจัสซื้อกิจการ HQ Global Workplaces ผู้ให้บริการพื้นที่สำนักงานทั่วโลก ซึ่งมีสำนักงานใหญ่อยู่ในอเมริกา ในปี 2547 สำนักงานใหญ่ของ HQ ในเมืองแอดดิสัน มลรัฐ
เท็กซัสกลายมาเป็นหนึ่งในสำนักงานใหญ่ของรีจัส
รีจัสซื้อหุ้นกิจการในอังกฤษคืนในปี
พ.ศ. 2549 ด้วยเงิน 88 ล้านปอนด์ และในปลายปียังเดินหน้าซื้อกิจการของ Laptop Lane ซึ่งเป็นเชนบิสซิเนสเซ็นเตอร์ในสนามบินของอเมริกา
พ.ศ. 2549 ร่วมมือกับสายการบิน แอร์ฟรานซ์ เคแอลเอ็ม และอเมริกันแอร์ไลน์ เพื่อเข้าถึงกลุ่มเป้าหมายนักธุรกิจ และในปี 2550 รีจัสจับมือกับอเมริกันเอ็กซ์เพรส มอบอภิสิทธิ์ในการใช้ห้องรับรองธุรกิจให้แก่ผู้ถือบัตรแพลทินัมแบบธุรกิจ
พ.ศ. 2550 ขยายตัวไปทั่วโลก เปิดบิสซิเนสเซ็นเตอร์ในบัลกาเรีย จอร์แดน เคนยา และการ์ตาร์
พ.ศ. 2551 รีจัสออกผลิตภัณฑ์บัตรสมาชิก Businessworld มอบสิทธิการเข้าใช้พื้นที่ทำงานแบบยืดหยุ่นทั่วโลกให้แก่สมาชิกผู้ถือบัตร ซึ่งช่วยอำนวยความสะดวกให้แก่ลูกค้านักธุรกิจที่ต้องเดินทางอยู่เสมอ
ในวันที่ 14 ตุลาคม 2551 รีจัส กรุ๊ป จำกัด มหาชน กลายเป็น รีจัส จำกัด มหาชน ซึ่งเป็นบริษัทผู้ถือหุ้นของรีจัส กรุ๊ป จำกัด มหาชน และมีสำนักงานใหญ่อยู่ในเมืองลักซัมเบิร์ก และจดทะเบียนจัดตั้งบริษัทในเจอร์ซีย์
พ.ศ. 2555 เดวิด คาเมรอน นายกรัฐมนตรีของสหราชอาณาจักร ได้ประกาศว่ารีจัสสามารถช่วยสนับสนุนผู้ประกอบการอายุน้อยกว่า 30,000 รายทั่วประเทศอังกฤษ ให้มีพื้นที่และสิ่งอำนวยความสะดวกในการทำงานเพื่อเริ่มต้นธุรกิจใหม่ ซึ่งสอดคล้องกับนโยบายการให้กู้ยืมเงินเพื่อตั้งต้นธุรกิจของรัฐบาล
พ.ศ. 2556 รีจัสครอบครองกิจการ MWB BE ซึ่งเป็นผู้ให้บริการพื้นที่สำนักงานที่ใหญ่อันดับสองของอังกฤษ ด้วยการประมูลเงินสดถึง 65.6 ยูโร แข่งกับ แอนสัน ชาน มหาเศรษฐีชาวฮ่องกง
ในปีเดียวกัน รีจัสได้เปิดบิสซิเนสเซ็นเตอร์ในเนปาล ซึ่งเป็นประเทศที่ 100 และเปิดสาขาที่ 1500 ในพูเน ประเทศอินเดีย และปัจจุบันให้บริการลูกค้ากว่า 1.8 ล้านรายทั่วโลก
พ.ศ. 2557 เปิดบิสซิเนสเซ็นเตอร์แห่งที่ 2,300 ในโบลเดอร์ รัฐโคโรลาโด และขยายสาขาอีกกว่า 50 แห่งในเมืองต่างๆ ในไตรมาสที่สอง ซึ่งรวมถึงการขยายเข้าไปในสนามบินฮีทโธรว์และแกตวิค ของประเทศอังกฤษ และในสิงค์โปร์ด้วย
รีจัส เซ็นเตอร์ ประเทศไทย.
ปัจจุบัน รีจัสให้บริการสำนักงานให้เช่าครบวงจรถึง 17 สาขา โดย 16 สาขาตั้งอยู่ในกรุงเทพฯ และอีก1 สาขาที่แหลมฉบัง ศรีราชา จังหวัดชลบุรี รองรับการเจริญเติบโตของภาคอุตสาหกรรมและการขนส่งทางเรือ บริการที่ครบวงจรและได้มาตรฐานของรีจัสจะช่วยให้ผู้ประกอบการสามารถดำเนินธุรกิจได้อย่างสะดวกสบาย ประหยัดเวลา มีความยืดหยุ่นในการทำงาน และนำมาสู่การสร้างความเติบโตให้ธุรกิจอย่างยั่งยืน
• พ.ศ. 2553 รีจัสเปิดบิสซิเนสเซ็นเตอร์ 3 สาขาแรกในประเทศไทย ณ อาคารซีอาร์ซีทาวเวอร์ และอาคารเอ็มไทยทาวเวอร์ ณ ออลซีซั่นส์เพลส บนถนนวิทยุ และที่อาคารคิวเฮ้าส์ ลุมพินี บนถนนสาทรใต้
• พ.ศ. 2554 รีจัสเล็งเห็นศักยภาพและความต้องการของตลาดในประเทศไทย จึงเปิดดำเนินการสาขาที่ 4 ในย่านธุรกิจบนถนนสาทรเหนือ ณ อาคารสาทรแสควร์
• พ.ศ. 2555 รีจัสเติบโตอย่างโตเนื่อง และเปิดให้บริการสาขาที่ 5 ในย่านอโศกบนถนนสุขุมวิท ณ อาคารเอ็กเชนทาวเวอร์
• พ.ศ. 2556 รีจัสสีลมทาวเวอร์ รีจัสบางนาทาวเวอร์ และรีจัสสยามทาวเวอร์ เปิดดำเนินการเพื่อรองรับเทรนด์การทำงานที่ยืดหยุ่นในมุมเมืองต่างๆ
• พ.ศ. 2557 รีจัส เติบโตอย่างสูงสุดด้วยการขยายตัวถึง 7 สาขา เริ่มจากรีจัสเกษรพลาซ่า รีจัสเดอะไนท์ทาวเวอร์ แยกรัชดา-พระรามเก้า รีจัสเฮอร์เบอร์มอลล์ แหลมฉบัง ศรีราชา รีจัสชาร์เตอร์ดสแควร์ เชิงสะพานตากสิน รีจัสเอสเจอินฟินิทวัน บิสซิเนส คอมเพล็กซ์ บนถนนวิภาวดีรังสิต (ห้าแยกลาดพร้าว) รีจัสเซนเวิลด์ทาวเวอร์ ณ ห้างศูนย์การค้าเซ็นทรัลเวิลด์ และรีจัสอินเตอร์เชนจ์ 21 ใจกลางแยกอโศก บนถนนสุขุมวิท
• พ.ศ. 2558 รีจัสเปิดดำเนินการบิสซิเนสเซ็นเตอร์สาขาที่ 16 ในย่าน CBD แห่งใหม่ ณ อาคารเอไอเอ แคปปิตอล ทาวเวอร์ บนถนนรัชดาภิเษก และเปิดดำเนินการสาขาที่ 17 รีจัสภิรัชทาวเวอร์ ณ ศูนย์การค้าเอ็มควอเทียร์ ในกลางปี
การดำเนินงานและการบริการ.
รีจัสและแบรนด์อื่นๆ ที่อยู่ภายใต้ (HQ และ Regus Express) เป็นผู้ให้บริการสำนักงานสำเร็จรูปให้เช่า สำนักงานเสมือนจริง ห้องประชุม และการประชุมทางไกลผ่านวิดีโอ ผ่านการทำสัญญาเช่า บริษัทดำเนินงานใน 104 ประเทศ และมีบิสซิเนสเซ็นเตอร์ให้บริการมากกว่า 2,300 แห่ง ถือเป็นผู้ให้บริการด้านพื้นที่สำนักงานที่ใหญ่ที่สุดในโลกภายใต้เงื่อนไขแบบยืดหยุ่น
รีจัสก่อตั้งสำนักงานอยู่ที่ Luxembourg City สำนักงานใหญ่เลขที่ 26 Boulevard Royal, L-2449
ผู้บริหารระดับสูง.
Mark Dixon ในฐานะ CEO ของบริษัท มอบค่าตอบแทนประจำปีราว 591,000 ปอนด์ ซึ่งคิดเป็นเงินเดือน 522,800 ปอนด์ และผลกำไร 68,200 ปอนด์ ในปี 2552
ชิคาโก แอล สายสีแดง
ชิคาโก แอล สายสีแดง หรือ สายโฮวาร์ด-แดนไรอัน หรือ สายเหนือ-ใต้ เป็นเส้นทางรถไฟฟ้าในมหานครชิคาโก ดำเนินการโดย Chicago Transit Authority เป็นส่วนหนึ่งของชิคาโก แอล ผู้โดยสาร 251,813 คนต่อวัน มีระยะทาง (เวลาในการเดินทาง 66 นาที) จำนวน 33 สถานี วิ่งตลอด 24 ชั่วโมง เช่นเดียวกันกับสายสีน้ำเงิน
ท่าอากาศยานนานาชาติเวลานา
ท่าอากาศยานนานาชาติเวลานา หรือมักเรียกว่า ท่าอากาศยานนานาชาติมาเล เป็นท่าอากาศยานหลัก ของ ประเทศมัลดีฟส์ ตั้งอยู่บน เกาะฮุลฮูเลล ทางตอนเหนือของ อะทอลล์มาเล, ใกล้กับเมืองหลวง กรุงมาเล.
ท่าอากาศยานนานาชาติเวลานาเริ่มเปิดดำเนินการเมื่อ 12 เมษายน พ.ศ. 2509. ภายใต้การดำเนินงานของ บริษัท Maldives Airports Company Limited (MACL),โดยรัฐบาลมัลดีฟส์ แต่เดิมรู้จักกันในนามสนามบินฮุลฮูเลล แล้วจึงเปลี่ยนชื่อมาเป็นท่าอากาศยานนานาชาติมาเล เพื่อการรองรับอากาศยานจากต่างประเทศ และได้มีการปรับปรุงอาคารผู้โดยสารและทางวิ่ง ให้มีขนาดที่ใหญ่ขึ้น เพื่อรองรับผู้โดยสารมากให้ขึ้น จึงเปลี่ยนชื่อใหม่เป็น ท่าอากาศยานนานาชาติเวลานา ในปัจจุบัน,
ท่าอากาศยานนานาชาติเวลานา มีขนาดทางวิ่ง 3,200 เมตร หรือ 10498 ฟุต อยู่ที่ระดับความสูง 2 เมตรจากระดับน้ำทะเล ทิศทาง 18/36 สามารถรองรับเครื่องบินขนาดใหญ่สุด โบอิ้ง B747-400
หมู่เกาะมาเรียนาเหนือ
กระบวนการคัดเลือกตามธรรมชาติ
การคัดเลือกพันธุ์
การคัดเลือกพันธุ์ หรือ การคัดเลือกโดยมนุษย์ คือกระบวนการที่มนุษย์ผสมพันธุ์สัตว์และพืชเพื่อให้ได้ลักษณะที่ต้องการ ส่วนใหญ่เป็นสัตว์เลี้ยง และมักทำโดยผู้เชี่ยวชาญด้านการผสมพันธุ์สัตว์
ชาร์ลส์ ดาร์วิน กล่าวไว้ใน "Origin of Species" ว่าการคัดเลือกพันธุ์สามารถทำให้เกิดการเปลี่ยนแปลงได้จริงเมื่อเวลาผ่านไป เป็นข้อมูลสนับสนุนให้ดาร์วินเสนอทฤษฎีการคัดเลือกโดยธรรมชาติขึ้นมาได้
การคัดเลือกพันธุ์อาจเกิดขึ้นโดยไม่ได้ตั้งใจได้ เช่น จากการเพาะปลูก ซึ่งอาจให้ผลผลิตบางสายพันธุ์อยู่รอดได้มากกว่าโดยบังเอิญ เช่น ขนาดเมล็ดข้าวอาจถูกคัดเลือกโดยไม่ตั้งใจจากขนาดร่องดินที่เกิดจากการไถนา เป็นต้น
พรรคไดเวียด
พรรคไดเวียดหรือพรรคชาตินิยมแห่งเวียดนามใหญ่ (Nationalist Party of Greater Vietnam; ภาษาเวียดนาม: Đại Việt Quốc dân đảng หรือ Đại Việt) เป็นพรรคการเมืองที่เน้นชาตินิยมและต่อต้านคอมมิวนิสต์ที่มีกิจกรรมในเวียดนามเมื่อพุทธศตวรรษที่ 25 พรรคนี้ยังคงมีกิจกรรมอยู่นอกเวียดนาม โดยมีเป้าหมายเพื่อให้ประเทศเป็นประชาธิปไตยแบบหลายพรรค
พรรคนี้ก่อตั้งโดยเจื่อง ตื๋อ อัญ หรือที่รู้จักกันในชื่อ อัญ ก๋า เฟือง (พี่ชายใหญ่เฟือง) สมาชิกเริ่มต้นของพรรคมีหลากหลาย เช่น ดร. ฟัน ฮวี กวต และ ดร. เหงียน ตอน ฮวาน ในสมัยที่เป็นอาณานิคมของฝรั่งเศส ไดเวียดได้จัดให้มีการต่อสู้ทางทหารเพื่อเอกราช สมาชิกไดเวียดบางคนได้รับการฝึกอบรมจากก๊กมินตั๋งในยูนนานก่อนจะมีการปฏิวัติโดยพรรคคอมมิวนิสต์ในจีน กลุ่มนี้เป็นกลุ่มที่นิยมญี่ปุ่นในสมัยสงครามโลกครั้งที่ 2 เมื่อญี่ปุ่นเข้ามายึดครองอินโดจีน หลังจากการแบ่งแยกเวียดนามใน พ.ศ. 2497 กลุ่มไดเวียดถูกคว่ำบาตรในเวียดนามเหนือ แต่ยังมีกิจกรรมต่อไปในเวียดนามใต้ โดยเป็นกลุ่มต่อต้านประธานาธิบดีโง ดิ่ญ เสี่ยม และมีส่วนในการปฏิวัติล้มล้างรัฐบาลของเสี่ยมโดยกองทัพสาธารณรัฐเวียดนาม
พรรคประชาชนปฏิวัติ (เวียดนาม)
พรรคประชาชนปฏิวัติ (People's Revolutionary Party) เป็นพรรคการเมืองในเวียดนามใต้ ก่อตั้งเมื่อ พ.ศ. 2505 เป็นผู้นำในการลุกฮือขึ้นของเวียดกง พรรคนี้ได้รวมเข้ากับพรรคแรงงานในเวียดนามเหนือกลายเป็นพรรคคอมมิวนิสต์เวียดนาม
พรรคประชาชนปฏิวัติก่อตั้งเมื่อ 1 มกราคม พ.ศ. 2505 และได้ประกาศทางวิทยุฮานอยเมื่อ 18 มกราคม พ.ศ. 2505 โดยมีวัตถุประสงค์เพื่อต่อต้านระบอบจักรวรรดินิยม ศักดินาและอาณานิคม พรรคนี้ไม่ได้ถือเป็นพรรคคอมมิวนิสต์ แต่ตามการประกาศทางวิทยุฮานอย พรรคนี้ถือเป็นตัวแทนลัทธิมาร์ก-เลนินในเวียดนามใต้ ผู้นำพรรคเป็นคณะกรรมการกลาง เวียดกงเป็นหน่วยงานทางทหารของพรรคนี้ ประธานพรรคคือโว ชิ กง
เมอร์เซเดส-เบนซ์ เอสแอลอาร์ แม็คลาเรน
เมอร์เซเดส-เบนซ์ เอสแอลอาร์ แม็คลาเรน  เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสองล้อท้าย (FMR) 2 ประตู 2 ที่นั่ง ผลิตขึ้นในปี ค.ศ. 2003 - 2010 โดยมีโรงงานอยู่ที่ พอร์ตสมัท ประเทศอังกฤษ เอสแอลอาร์ เป็นรถที่ได้ร่วมกันพัฒนาขึ้น ระหว่าง บริษัทเมอร์เซเดส-เบนซ์ และแม็คลาเรน บริษัทผลิตซูเปอร์คาร์ของอังกฤษ โดยบริษัท เมอร์เซเดส-เบนซ์ ครองหุ้นส่วน 40% ของแม็กคาเรน
"เอสแอลอาร์" ย่อมาจาก "Sport Leicht Rennsport" (สปอร์ต เบา แข่ง) เมอร์เซเดส-เบนซ์ ก็ได้ออกมาเปิดเผยว่า จะผลิตเอสแอลอาร์ จำนวน 3,500 คันภายใน 7 ปี หรือปีละ 500 คันเท่านั้น
โฉมพิเศษของเอสแอลอาร์.
722 Edition (2006).
ใช้ชื่ออย่างเป็นทางการว่า Mercedes-Benz SLR McLaren 722 Edition โดยหมายเลข 722 เป็นการให้เกียรติแก่ เซอร์สเตอร์ลิง มอสส์ นักแข่งรถสูตรหนึ่งชื่อดังจากอังกฤษ โดยในขณะนั้นเขาขับ Mercedes-Benz 300 SLR และออกตัวในเวลา 7.22 น. พอดี จึงกลายเป็นที่มาของเลข 722 ใช้แม็กสีดำ ขนาด 19 นิ้ว
722 Edition มีกำลังเครื่องขนาด 650 PS (480 kW; 640 hp) ที่ 6,500 rpm และ 820 N·m (600 lb·ft) ที่ 4,000 rpm สามารถทำความเร่ง 0-100 km/h (62 mph) ในเวลาเพียง 3.6 วินาที, 200 km/h (120 mph) ในเวลา 10.2 วินาที และ 300 km/h (190 mph) ในเวลา 27.6 วินาที, สามารถทำความเร็วสูงสุดได้ที่ 337 km/h (209 mph) ซึ่งเร็วกว่ารุ่นธรรมดา
Roadster (2007).
จำหน่ายในเดือนพฤศจิกายน ปี ค.ศ. 2007 มาพร้อมกับเครื่องยนต์ V8 AMG ในสไตล์โรสเตอร์เปิดประทุน ส่วนความเร็วถือว่าลดลงเล็กน้อย โดยอัตราเร่ง 0-100 km/h ทำได้ที่ 3.8 วินาที และความเร็งสูงสุดที่ 334 km/h (208 mph)
Roadster 722 S (2009).
กับรุ่นจำกัดจำนวน ที่จำหน่ายเพียง 150 คันเท่านั้น สามารถทำความเร็วสูงสุดได้ที่ 334 km/h (208 mph) และอัตราเร่ง 0-100 km/h ทำได้ที่ 3.6 วินาที โฉมนี้ได้จำหน่ายครั้งแรกในช่วง เดือนมกราคมปี ค.ศ. 2009
โฉมแต่ง สไตล์รถแข่ง ได้รับการออกแบบและผลิตโดย บริษัทสัญชาติอังกฤษ เรย์ มัลล็อก จำกัด ( Ray Mallock Ltd. )
Stirling Moss (2009).
โฉมจำกัดจำนวนที่ 75 คันเท่านั้น นับเป็นโฉมที่แปลกตาที่สุดในบรรดาโฉมทั้งหมด เนื่องจากเป็นโฉมในสไตล์ สปีดสเตอร์ ( Speedster ) ซึ่งเป็นทรงไม่มีหลังคา จึงทำให้รถออกไปทางรถแข่งมากยิ่งขึ้น นอกจากนี้ยังถือเป็นโฉมสุดท้ายที่ผลิตในฐานะ หุ้นส่วนการผลิต ระหว่าง เมอร์เซเดส-เบนซ์ และ แม็คลาเรน โดยรถได้รับการออกแบบโดย นักออกแบบรถชาวเกาหลีใต้ ยูน อิล ฮุน ( Yoon Il-hun )
Stirling Moss มาพร้อมกับเครื่องชนิด V8 กำลัง 650 PS (480 kW; 640 hp) สามารถทำความเร็วสูงสุดได้ที่ 350 km/h (220 mph) และอัตราเร่ง 0-100 km/h ทำได้ที่ 3.5 วินาที รถได้เปิดตัวครั้งแรกที่งาน นอร์ท อเมริกัน อินเตอร์เนชั่นแนล ออโต้ โชว์ ปี 2009
McLaren Edition (2011).
ในเดือนธันวาคม ปี ค.ศ. 2010 แม็คลาเรน ได้ทำโฉมสุดท้าย ด้วยจำนวนจำกัดเพียง 25 คันเท่านั้น โดยเป็นการผสานระหว่าง เอสแอลอาร์ ปกติ เข้ากับ สเตอร์ลิง มอสส์
แม่เจ้าทิพไกรสรราชเทวี
พรพิชิต พัฒนถาบุตร
พรพิชิต พัฒนถาบุตร (ชื่อเล่น นกน้อย) เกิดเมื่อวันอาทิตย์ที่ 5 พฤศจิกายน พ.ศ. 2499 อาชีพ ธุรกิจบันเทิง และเป็นที่รู้จักในฐานะผู้จัดการส่วนตัวของ ธงไชย แมคอินไตย์ เป็นบุตรคนสุดท้องของ พลโทกอบบุญ พัฒนถาบุตร และนางบัวทอง พัฒนถาบุตร มีพี่น้อง 5 คน คือ สุณิสา (โรเบิร์ตส์), เจษฎา , พลโทภราดร , นกอ้วน (แฝดพี่-ถึงแก่กรรมตอนอายุ 7 เดือน 13 วัน) ส่วนนกน้อย (แฝดน้อง) เป็นลูกคนสุดท้อง โดยหนึ่งในพี่น้องที่เป็นที่รู้จัก คือ พล.ท.ภราดร พัฒนถาบุตร เลขาธิการสภาความมั่นคงแห่งชาติ แต่งตั้งปี 2555
พรพิชิต พัฒนถาบุตร จบการศึกษาชั้นประถมศึกษา จากโรงเรียนอนุบาลวัดปรินายก ชั้นมัธยมศึกษารุ่น 16 จากโรงเรียนสาธิต วิทยาลัยวิชาการศึกษา ปทุมวัน (ปัจจุบัน -มัธยมสาธิต มหาวิทยาลัยศรีนครินทร์วิโรฒ ปทุมวัน) และบัณฑิตจากมหาวิทยาลัยธรรมศาสตร์ คณะรัฐศาสตร์ วิชาเอก รัฐศาสตร์การระหว่างประเทศ วิชาโท ภาษาอังกฤษ วรรณคดีอังกฤษและการแสดง
พรพิชิต เริ่มทำงานครั้งแรกในฝ่ายขายและการตลาดที่สายการบินคาเธ่ย์แปซิฟิคประจำประเทศไทยเป็นเวลา 9 ปี 10 เดือน และระหว่างนั้นก็เริ่มสนใจในวงการบันเทิง รับงานถ่ายโฆษณา เช่น คอฟฟี่เมต คู่รักคู่รส หมู่บ้านพฤกษชาติ โดยรู้จักกับ เบิร์ด ธงไชย แมคอินไตย์ ตั้งแต่ธงไชยยังเป็นพนักงานฝ่ายต่างประเทศของธนาคารกสิกรไทย สาขานานา และสาขาท่าพระ ได้ร่วมงานกันในภาพยนตร์ของหม่อมเจ้าทิพยฉัตร ฉัตรชัย เรื่อง "ด้วยรักและผูกพัน" ในปี 2529 โดยการถ่ายภาพยนตร์เรื่องดังกล่าวต้องใช้เวลามากในการถ่ายทำที่ประเทศสวิสเซอร์แลนด์ ทำให้เขาและธงไชยตัดสินใจลาออกจากงานประจำที่ทำอยู่ หลังจากนั้นพี่เต๋อ เรวัต พุทธินันทน์ ได้แนะนำให้เขามาทำงานร่วมกับธงไชยซึ่งต่อมาเป็นศิลปินในสังกัดแกรมมี่อย่างเต็มตัว เนื่องจากขณะนั้นธงไชยกำลังโด่งดังจากงานเพลงอัลบั้มแรก "หาดทราย สายลม สองเรา" แต่ยังขาดเรื่องการจัดตารางเวลาการทำงาน จึงเป็นจุดเริ่มต้นของการเป็นผู้จัดการส่วนตัวของธงไชยจนถึงทุกวันนี้ นอกจากการเป็นผู้จัดการและที่ปรึกษาบริษัทแล้ว พรพิชิตยังมีความสามารถในด้านการแต่งเพลง เช่น เพลง "นางนวล" "หัวใจช้ำๆ" ซึ่งเป็นสองเพลงดังในอัลบั้ม "ส.ค.ส." ของธงไชยในปี 2531 โดยทำงานร่วมกับเรวัต พุทธินันทน์ในอัลบั้มนั้น
ฟาทใน สิด่นย
อางกูน
Ashilla Zee
ฟาติน ชิดคียา
แอกเนส โมนิกา
คาโตะ ยูกิ
ทีเว
ฮอนด้า แจ๊ซ ไฮบริด
ฮอนด้า แจ๊ซ ไฮบริด  เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม
เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ 1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี
ราคาที่จำหน่าย 768,000 บาท สีขาวมุกเพิ่ม 10,000 บาท
ฮอนด้า แจ๊ซ โมดูโล
ฮอนด้า แจ๊ซ โมดูโล (อังกฤษ: Honda Jazz Modulo) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 แบรนด์เนม Modulo เทคโนโลยีของฮอนด้า ชื่อ Modulo นี้ กำเนิดขึ้นเมื่อเดือนพฤศจิกายน พ.ศ. 2539 โดยบริษัทฮอนด้า แอคเซส เซลส์ จำกัด ประเทศญี่ปุ่น มาตรฐานระดับชั้นนำ ชื่อนี้ถูกตั้งขึ้นด้วยปณิธานที่จะเป็น ”มาตรฐาน“ ใหม่แห่งการตกแต่งรถยนต์
แจ๊ซ โมดูโล ประกอบไปด้วยกระจังหน้าโครเมียมแบบโครมดำ และสเกิร์ต กระจังหน้าแบบสปอร์ต ดีไซน์สปอร์ตรอบคัน โดดเด่นยิ่งขึ้นกับสปอยเลอร์หลัง แบบดักเทล ฝาครอบกระจกมองข้างลายคาร์บอน และลายโครเมียม พร้อมด้วยอุปกรณ์อำนวยความสะดวกอื่นๆ มีสีให้เลือกดังนี้ สีแดงแรลลี่ สีขาวทาฟเฟต้า และ สีดำคริสตัล (มุก)
สมรรถนะ เครื่องยนต์เป็นแบบ iVTEC SOHC 4 สูบ หัวฉีดมัลติพอยท์ PGM-Fi 16 วาล์ว 120 แรงม้า ขับเคลื่อนล้อหน้า ระบบควบคุมการเปลี่ยนเกียร์ที่พวงมาลัย (Paddle Shift)เกียร์อัตโนมัติ 5 สปีด ระบบกันสะเทือนหน้าแบบแม็กเฟอรืสัน สตรัท อิสระ และระบบกันสะทือนหลังทอร์ชั่นบีมแบบ H-shape
นอร์มัน ไวต์ไซด์
นอร์มัน ไวต์ไซด์ (เกิด 7 พฤษภาคม 1965) เป็นอดีตนักฟุตบอลทีมชาติไอร์แลนด์เหนือที่เล่นในตำแหน่ง กองกลาง และ กองหน้า
นอร์มันเกิดเมื่อวันที่ 7 พฤษภาคม ค.ศ. 1965 ที่ เบลฟาสต์ ไอร์แลนด์เหนือเขาชอบเล่นฟุตบอลตั้งแต่เด็กจึงทำให้ฟอร์มไปเข้าตาแมวมองของ อิปสวิชทาวน์ คือ เบน ร็อดเจอร์ส แต่พ่อแม่ของนอร์แมนคือนอร์มันซีเนียร์และเอลีนกลับเป็นแฟนบอลของปีศาจแดงทั้งคู่จึงสนับสนุนให้ลูกชายเข้าทีมเยาวชนของปีศาจแดงซึ่งผู้ที่พาไปคือแมวมองของปีศาจแดงที่ชื่อ จิม บิชอป
นอร์มันได้เข้าร่วมทีมเยาวชนของปีศาจแดงเมื่อปี ค.ศ. 1978 ด้วยวัยเพียง 13 ปีจนถึงปี ค.ศ. 1982 อายุได้ 17 ปีก็โชว์ฟอร์มเข้าตา รอน แอตกินสัน กุนซือของทีมในขณะนั้นจนถูกจับเซ็นสัญญาเป็นนักเตะอาชีพในเวลาต่อมา
หลังจากอยู่กับปีศาจแดงนานถึง 7 ปีนอร์มันจึงถูก อเล็กซ์ เฟอร์กูสัน กุนซือคนต่อมาขายไปให้ เอฟเวอร์ตัน ในปี ค.ศ. 1989 ด้วยค่าตัว 650,000 ปอนด์ เนื่องจากพฤติกรรมนอกสนามที่ไม่เหมาะสมของนอร์มันเช่น ดื่มเหล้า,ปาร์ตี้ เป็นต้น
หลังจากย้ายมาร่วมทีมทอฟฟี่สีน้ำเงินนอร์มันก็ประสบปัญหาอาการบาดเจ็บที่เข่าจึงทำให้เขาต้องประกาศเกษียณในปี ค.ศ. 1991 ขณะอายุเพียง 26 ปี
ลู รีด
ลิวอิส แอลลัน "ลู" รี้ด  เป็นนักดนตรีร็อก และนักแต่งเพลงชาวอเมริกัน เป็นนักร้องนำ นักกีตาร์ และนักแต่งเพลงของวงร็อกเดอะเวลเว็ทอันเดอร์กราวด์ ในช่วงทศวรรษ 1960 ต่อมาได้ลาออกจากวง และหันมาเป็นศิลปินเดี่ยว มีชื่อเสียงในช่วงทศวรรษ 1970
ลู รี้ดเสียชีวิตจากภาวะตับล้มเหลวเมื่อวันที่ 27 ตุลาคม ค.ศ. 2013 ภายหลังการเข้ารับการเปลี่ยนถ่ายตับ เมื่อเดือนพฤษภาคม ในปีเดียวกัน
ชุนยะ ชิราอิชิ
ชุนยะ ชิราอิชิ เกิดเมื่อวันที่ 3 สิงหาคม พ.ศ. 2533 เป็นนักแสดงชาวญี่ปุ่นที่รู้จักกันดีสำหรับบทบาทของเขาในฐานะ Haruto Sohma ตัวละครหลักจาก Kamen Rider Wizard
แครนสตัน
แครนสตัน  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 80,387 คน ในปี พ.ศ. 2553 แครนสตันเป็นเมืองที่ใหญ่อันดับสามของรัฐ เมืองแครนสตันสร้างขึ้นในปี พ.ศ. 2297 ที่ แม่น้ำพอว์ทักซ์เซต ยกฐานะเป็นนครเมื่อวันที่ 10 มีนาคม พ.ศ. 2453
นิวพอร์ต (รัฐโรดไอแลนด์)
นิวพอร์ต  เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553
สับขั้วมาลุ้นรัก
ฮานาซาการิ โนะ คิมิตาจิ เอะ  หรือที่รู้จักกันในชื่อ "ฮานาคิมิ" นั้นเป็นการ์ตูนญี่ปุ่นแนว โชโจะ มังงะ เขียนโดย ฮิซายะ นากาโจ  เป็นเรื่องเกี่ยวกับเด็กนักเรียนหญิงที่อาศัยอยู่ในสหรัฐอเมริกา ชื่นชอบนักกีฬากระโดดสูงของญี่ปุ่น ซึ่งได้หนีตามไปเรียนที่ญี่ปุ่นเพื่อได้ใกล้ชิดเขามากขึ้น แต่ทว่าโรงเรียนนั้นดันเป็นโรงเรียนชายล้วน เธอจึงต้องปลอมตัวเป็นผู้ชายเข้าไปเรื่องราวสนุก ๆ จึงได้เกิดขึ้น
โดยซี่รีย์เรื่องนี้นำมาสร้างเป็นละครมาแล้ว 6 ครั้ง โดยเป็นของไต้หวัน 1 ครั้ง (2006) ญี่ปุ่น 2 ครั้ง (2007,2011) อินโดนีเซีย 1 ครั้ง (2007) เกาหลีใต้ 1 ครั้ง (2012) และ จีน 1 ครั้ง (2013)
และล่าสุดนี้ ทาง Voltage ค่ายเกมจีบหนุ่มชื่อดังได้ทำการสร้างเกมจีบหนุ่ม Hanazakari no Kimitachi e ～Boys love you～  โดยได้ปล่อยให้ลงทะเบียนล่วงหน้าแล้วเมื่อฤดูหนาวปี 2016 และจะปล่อยให้ดาวน์โหลดในฤดูหนาวปี 2017 ทั้ง iOS และ Andriod
เนื้อเรื่อง (อย่างย่อ).
อาชิยะ มิสึกิ เด็กผู้หญิงที่เกิดในญี่ปุ่น(บางเวอร์ชัน เกิดในสหรัฐอเมริกา) พออายุได้ 5 ขวบ แม่ของเธอได้มีสามีใหม่และย้ายไปตั้งรกรากที่อเมริกา ทำให้เธอได้รับการเลี้ยงดูและเติบโตในอเมริกามา วันหนึ่งขณะที่เธอดูทีวีอยู่นั้นได้เปิดช่องกีฬาขึ้นมา แล้วได้พบกับ ซาโนะ อิสึมิ นักกีฬากระโดดสูงชื่อดัง ทำให้เธอตกหลุมรักเขาตั้งแต่นั้นมาและเป็นบันดาลใจที่ทำให้เธอเริ่มลดน้ำหนักโดยภายใน 2 ปี เธอลดได้ถึง 20 กิโล และพอเธออายุ 18 ปี ก็มีแข่งขันโอลิมปิกเกิดขึ้น ซึ่งซาโนะได้เข้าร่วมแข่งด้วย มิสึกิ ได้ไปหาเขาที่หมู่บ้านนักกีฬา ระหว่างขากลับได้มีผู้ปองร้ายทำมิดีมิร้ายกับเธอ ซาโนะ ผ่านมาพอดีจึงได้ช่วยเธอเอาไว้ แล้วถูกทำร้ายจนไม่สามารถกลับมากระโดดสูงได้ เมื่อเธอรู้ข่าวเธอจึงต้องย้ายไปเรียนที่ญี่ปุ่น เพื่อให้เขากลับมากระโดดสูงอีกครั้ง
แต่ทว่า ซาโนะ นั้นเรียนอยู่ในโรงเรียนชายล้วน เธอจึงต้องปลอมตัวเข้าไปเพื่อที่จะได้ใกล้ชิดกลับ ซาโนะ แล้วเกิดความโชคดีขึ้น เพราะเธอได้อยู่ห้องเรียนเดียว หอพักเดียวกัน ห้องพักเดียวกัน แรก ๆ นั้น ซาโนะ ไม่คอยชอบเขาซักเท่าไร แต่พอ ซาโนะ รู้ความจริงว่ามิสึกิ เป็นผู้หญิง ก็เก็บความลับไว้เพื่อให้เธออยู่เขียงข้างเขา และมีใจให้เขา แต่แล้วก็มี นากาทสึ ชูอิชิ มาแอบหลงรัก มิสึกิ ในท่าทางแปลกแบบพวกชายรักชาย ทำให้เกิดเรื่องวุ่นวายขึ้น นอกจากนี้ยังมี นันบะ มินาบิ หัวหน้าหอพัก 2 เท็นโนจิ เมกุมิ หัวหน้าหอ 1 ฮิเมจิมา มาซาโอะ หรือ ออสการ์ หัวหน้าหอ 3 ฮิบาริ ฮานายาชิกิ นักเรียนหญิงตัวแทนจาก เซนต์บอสซัม ซากุระซากา มาโกโต นักกระโดดสูงคู่แข่งของซาโนะ ชิน ซาโนะ น้องชายของซาโนะ นาเคา เซ็นริ ขวัญใจโรงเรียน จูเลียต เพื่อนสนิดของ มิสึกิ ที่อเมริกา ทำให้เกิดเรื่องราวสนุกๆ ขึ้นมามาย
ฮานาซาคาริ โน คิมิตาชิ แอะ
อุทยานแห่งชาติแม่น้ำใต้ดินปูเวร์โตปรินเซซา
อุทยานแห่งชาติแม่น้ำใต้ดินปูเวร์โตปรินเซซา  เป็นอุทยานแห่งชาติของประเทศฟิลิปปินส์ ได้รับการจัดตั้งเป็นอุทยานแห่งชาติเมื่อปี ค.ศ. 1992 และได้รับการจัดเป็นมรดกโลกทางธรรมชาติในปี ค.ศ. 1999
อุทยานแห่งชาติแม่น้ำใต้ดินปูเวร์โตปรินเซซาตั้งอยู่บริเวณทิวเขาเซนต์พอล ทางตอนเหนือของเกาะปาลาวัน ประเทศฟิลิปปินส์ ห่างจากเมืองปูเวร์โตปรินเซซา เมืองหลวงของจังหวัดปาลาวันทางตอนเหนือประมาณ 50 กิโลเมตร
ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร
ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก
การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว
อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของจังหวัดปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้น
Puerto Princesa Subterranean River National Park
ชิคาโก แอล สายสีส้ม
ชิคาโก แอล สายสีส้ม เป็นเส้นทางรถไฟฟ้าส่วนหนึ่งของชิคาโก แอล มหานครชิคาโก มีระยะทาง (เวลาในการเดิน 35 นาที) เส้นทางระดับดินและยกระดับ เชื่อมต่อกับท่าอากาศยานนานาชาติชิคาโกมิดเวย์ ผู้โดยสารเฉลี่ยวันละ 63,037 คน
จิรายุ รักษาแก้ว
พันจ่าอากาศเอก จิรายุ รักษาแก้ว เกิดวันที่ 3 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย และได้รับการทาบทามให้เป็นผู้ถือธงชาติไทยนำขบวนนักกีฬาทีมชาติไทย เข้าสู่พิธีเปิดของการแข่งซีเกมส์ 2011 ที่ประเทศอินโดนีเซีย รวมถึงในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย
ในการแข่งขันวอลเลย์บอลไทยแลนด์ลีก 2012 จิรายุซึ่งอยู่สังกัดทีมชลบุรี-อี.เทค-แอร์ฟอร์ซ เป็นผู้ได้รับรางวัลบุคคลถึง 4 รางวัล ซึ่งได้แก่ ทำคะแนนยอดเยี่ยม, ตบยอดเยี่ยม, เสิร์ฟยอดเยี่ยม และผู้เล่นทรงคุณค่า จากการพิจารณาโดยคณะกรรมการจัดการแข่งขัน
ส่วนใน พ.ศ. 2556 จิรายุ รักษาแก้ว ได้รับการทาบทามจากสโมสรวอลเลย์บอลโออิตะมิโยะชิไวส์เซออัดเลอร์จากประเทศญี่ปุ่นให้เข้าร่วมทีม แต่ทางต้นสังกัดของจิรายุได้ปฏิเสธต่อข้อเสนอดังกล่าว
ในการแข่งขันวอลเลย์บอลไทยแลนด์ลีก ครั้งที่ 5 ประจำปี 2553 จิรายุซึ่งอยู่สังกัดทีมแชมป์ชากังราว-ทหารอากาศ ได้รับรางวัลนักกีฬายอดเยี่ยม สาขาทำคะแนนสูงสุด
วันที่ 11 กรกฎาคม พ.ศ. 2555 ในการแข่งขันวอลเลย์บอลประชาชนชาย ก. ชิงชนะเลิศแห่งประเทศไทย ประจำปี 2555 จิรายุ รักษาแก้ว ได้มีส่วนช่วยให้ทีมทหารอากาศ-ทีเอ็มบี เป็นฝ่ายชนะทีมราชนาวี 3-0 เซต รวมถึงจิรายุ ยังได้รับรางวัลสตาร์ออฟเดอะแมตช์จากการแข่งขันนัดดังกล่าว จากนั้น ในวันที่ 14 กรกฎาคม เขาได้มีส่วนช่วยทีมทหารอากาศ-ทีเอ็มบี เป็นฝ่ายชนะทีมมหาวิทยาลัยราชภัฏสวนดุสิต 3-0 เซต โดยสามารถเข้าสู่รอบชิงชนะเลิศได้สำเร็จ